GAINAX Co. Ltd.  
株式会社ガイナックス|  |
| Forma | Animacijos studija |
| Įkurta | 1984 m. gruodžio 24 d. |
| Įkūrėjas (-ai) | Hideaki AnnoYoshiyuki SadamotoHiroyuki YamagaTakami AkaiToshio OkadaYasuhiro TakedaShinji Higuchi |
| Centrinė būstinė | Mitaka, Tokijas, Japonija |
| Svarbiausi darbuotojai | Hiroyuki Yamaga (prezidentas) |
| Produkcija | GunbusterDiebusterNeon Genesis EvangelionGurren LagannThis Ugly Yet Beautiful WorldFLCLMagical Shopping Arcade AbenobashiPetite Princess YuciePanty & Stocking with Garterbelt |
| Tinklalapis | www.gainax.co.jp |

**„Gainax"** (jap. 株式会社ガイナックス = *Kabushiki-gaisha Gainakkusu*) – Japonijos anime studija, garsėjanti tokiais kūriniais kaip „Gunbuster", „The Wings of Honneamise", „Nadia: The Secret of Blue Water", „Neon Genesis Evangelion", „Magical Shopping Arcade Abenobashi", „FLCL", „Gurren Lagann" ir „Panty & Stocking with Garterbelt", sulaukusiais kritikų pripažinimo (daugiau kaip 10 kartų pelnytas žurnalo „Animage" pagrindinis prizas) ir komercinės sėkmės. Įmonės būstinė įsikūrusi Koganėjuje, Tokijuje.

Istorija
--------

Studiją pavadinimu „Daicon Film" XX a. 9-ajį dešimtmetį įkūrė universiteto studentai Hideaki Anno, Jošijuki Sadamoto, Hirojuki Jamaga, Takami Akai, Tošio Okada, Jasuhiro Takeda ir Šindži Higuči. Pirmasis jų projektas buvo animacinis trumpametražis filmas „Daicon III", skirtas 1981 m. Osakoje, Japonijoje, 20-tą kart organizuojamo kasmetinio Japonijos nacionalinio mokslinės fantastikos konvento programai.

Dabartinė „Gainax" būstinė Koganėjuje, Tokijuje.

  

Didesnės sensacijos studija sulaukė, parodžiusi jų susuktą filmuką „Daicon IV" 22-ojo kasmetinio Japonijos nacionalinio mokslinės fantastikos konvento, surengto 1983 m. metu. Trumpametražis filmas „Daicon IV" padėjo pakelti „Daicon Film", kaip talentingos anime studijos (nors ir mažos su vos 20 mln. jenų ar apytiksliai 200 000 JAV dolerių biudžetu), įvaizdį.

Tie, kas tuo metu bandė įsilieti į naujai užgimusią rinką, neabejotinai buvo paveikti otaku kultūros idėjų. Tai iliustruoja ir mėgėjiška kūryba užsiėmusi studija „Daicon Films", vėliau tapusi žinoma įmone ir 1985 m. pakeitusi pavadinimą į „Gainax", pagal menkai žinomą, bet „milžinišką" (nuo čia ir kilęs pavadinimas) Totorio prefektūrą; angliška galūnė *-x* buvo pridėta dėl „žaismo ir todėl, kad skambėjo tarptautiškai". „Gainax" mokslinės fantastikos filmai buvo tokie populiarūs tarp otaku subkultūros atstovų, jog ilgai netruko iki to, kai 1987 m. studija pradėjo kurti savo didžiausią pagal biudžetą tuo metu anime filmą „Royal Space Force: The Wings of Honnêamise".

1988 m. studija išleido OVA „Gunbuster", kuris sulaukė komercinės sėkmės. Šiuo laikotarpiu „Gainax" dar platino suaugusiesiems skirtus videožaidimus (kas buvo didžiulis pajamų šaltis, leidęs studijai išsilaikyti, tačiau būta atvejų, kai buvo uždrausta prekiauti šiais žaidimais).

1995 m. „Gainax" išleido bene geriausiai žinomą kūrinį, sulaukusį komercinės sėkmės ir pripažinimo iš kritikų, – „Neon Genesis Evangelion".

Šaltiniai
---------

1. ↑  „Filmas „The Wings of Honneamise" Japonijos kino kritikų laikomas vienu iš 10-ies geriausių 1987-ųjų metų filmų…" „Heads Up, Mickey: Anime may be Japan’s first really big cultural export", Issue 3.04 – Apr 1995, *Wired Magazine*
2. ↑  Studijos kūrėjams jų kūriniai daugiau kaip dešimt kartų pelnė žurnalo „Animage" skiriamą pagrindinį anime prizą nuo 1990 m.
3. ↑  „Evangelion", kaip teigiama, surinko per 150 mlrd. jenų ar apytiksliai 1,2 mlrd. USD  Archyvuota kopija 2007-02-14 iš Wayback Machine projekto.
4. ↑  "会社概要 Archyvuota kopija 2014-02-09 iš Wayback Machine projekto.. "Gainax. Nuoroda tikrinta 2010-02-26.
5. ↑  *Asahi Shimbun*/ASAHI EVENING NEWS. 1998-11-13. „JAPAN – Animator hit for tax evasion" Pg. News.
6. ↑  Takami Akai kilęs iš Totorio, todėl ir pasiūlė tokį pavadinimą.
7. ↑   Archyvuota kopija 2015-06-03 iš Wayback Machine projekto.
8. ↑  „Image Entertainment and Bandai Visual USA to Release Classic Anime Series *Gunbuster*". Business Wire. 2006-10-24.
9. ↑  *Electronic Brain Academy Scenario 1* (išleistas 1990 m. lapkritį) buvo uždraustas 1992 m. liepą Mijadzakio prefektūroje – pirmasis toks atvejis Japonijoje; Gainax pareiškė ieškinį, teigdami, kad toks sprendimas buvo nekonstitucinis, bet ieškinio nelaimėjo. Plačiau apie tai – Japan Economic Newswire JANUARY 24, 1994, MONDAY. „Court backs ban on sale, lease of porno computer game". Miyazaki, sausio 24 d. Kyodo

Nuorodos
--------

|  |  |
| --- | --- |
|  | **Vikiteka: Gainax** – vaizdinė ir garsinė medžiaga  |

* Oficiali svetainė
* Gainax enciklopedijoje Anime News Network